มันนี่ เอ็กซ์โป อุดรธานี เงินสะพัด
นายสันติ วิริยะรังสฤษฎ์ ประธานบรรณาธิการ วารสาร การเงินธนาคาร ในฐานะประธานจัดงานมหกรรมการเงินอุดรธานี ครั้งที่ 4 Money Expo Udonthani 2016 เมื่อวันที่ 7-9 ต.ค.ที่ผ่านมา ที่จังหวัดอุดรธานี เปิดเผยว่า มียอดธุรกรรมการเงินเกิดขึ้นภายในงานรวม 7,983 ล้านบาท จากผู้สมัครใช้บริการ 21,400 ราย,ขณะที่นางสาวภาคนี วิริยะรังสฤษฎ์ รองประธานจัดงาน กล่าวว่า ธุรกรรมการเงินที่เกิดขึ้นในครั้งนี้ ปรากฏว่า สินเชื่อบ้านและรีไฟแนนซ์บ้าน มีผู้สมัครใช้บริการเป็นอันดับ 1 วงเงินรวม 4,100 ล้านบาท จากอัตราดอกเบี้ยที่จูงใจ 0% ขณะที่ธนาคารพาณิชย์ ที่เข้าร่วมงาน ได้นำโปรโมชั่นรีไฟแนนซ์บ้านมาแข่งขันกันในงาน โดยเสนอดอกเบี้ยต่ำเป็นพิเศษ ช่วยให้ผู้กู้ซื้อบ้านสามารถผ่อนชำระต่อเดือนลดลง ส่วนสินเชื่อเอสเอ็มอีเป็นบริการทางการเงิน ที่ผู้สมัครใช้บริการสูงเป็นอันดับ 2 วงเงินรวม 1,300 ล้านบาท ส่วนใหญ่กู้ไปเป็นเงินทุนหมุนเวียนเพื่อเสริมสภาพคล่อง,ปีนี้สินเชื่อเอสเอ็มอีมียอดเงินลดลงตามภาวะเศรษฐกิจโดยรวม แม้มีโปรโมชั่นที่จูงใจโดยผู้ประกอบการที่ไปขอสินเชื่อระบุว่า เอสเอ็มอีส่วนใหญ่ประสบปัญหาจากการที่ประเทศลาว เก็บภาษีมูลค่าเพิ่ม 10% จากประชาชนลาว ที่เดินทางมาซื้อสินค้าในฝั่งไทย จึงส่งผลให้ผู้ประกอบการได้รับผลกระทบในวงกว้าง ทำให้การค้าชายแดนกับลาวซบเซาลงมาก,ทั้งนี้ บริการทางการเงินอื่นๆ ปรากฏว่ามีผู้สมัครใช้บริการบัตรเครดิตสูงเป็นอันดับ 3 รวม 5,598 ใบ วงเงินอนุมัติ 600 ล้านบาท บัตรเดบิต 3,207 ใบ สินเชื่อบุคคลอีก 2,000 ราย วงเงิน 200 ล้านบาท ขณะที่งานมหกรรมการเงินในภูมิภาคครั้งต่อไป ที่เป็นครั้งสุดท้ายของปีนี้ คือ งานมหกรรมการเงินเชียงใหม่ ครั้งที่ 11 ระหว่างวันที่ 4-6 พ.ย. ที่เชียงใหม่ฮอลล์ ศูนย์การค้าเซ็นทรัลพลาซาเชียงใหม่ แอร์พอร์ต จังหวัดเชียงใหม่ เพื่อให้บริการประชาชนในภาคเหนือ.
ธุรกรรมการเงินที่เกิดขึ้นในครั้งนี้ ปรากฏว่า สินเชื่อบ้านและรีไฟแนนซ์บ้าน มีผู้สมัครใช้บริการเป็นอันดับ 1 วงเงินรวม 4,100 ล้านบาท จากอัตราดอกเบี้ยที่จูงใจ 0% ขณะที่ธนาคารพาณิชย์ ที่เข้าร่วมงาน ได้นำโปรโมชั่นรีไฟแนนซ์บ้านมา
ข่าวเศรษฐกิจ,สันติ วิริยะรังสฤษฎ์,มันนี่ เอ็กซ์โป อุดรธานี,เงินสะพัด,ภาคนี วิริยะรังสฤษฎ์,ธุรกรรมการเงิน